ועדת הכלכלה, כנסת 25, פרוטוקול מספר 41, 2023-02-28 00:00

דוד ביטן: טוב, אני פותח את הישיבה

דוד ביטן:  הנושא בסדר-היום הוא החלת חוק מוסר תשלומים על מערכת הבריאות

דוד ביטן:  כפי שאתם יודעים, בזמנו חוקק חוק של שוטף פלוס 30, שכל משרדי הממשלה, רשויות מקומיות נכנסו לזה אבל החריגו את משרד הבריאות מכל מיני סיבות

דוד ביטן:  הבטחתם שיהיו תקנות והתקנות לא מבוצעות

דוד ביטן:       שתי אופציות יש לכם, או שתביאו תקנות תוך 30 יום או שאנחנו נודיע מטעם ועדת הכלכלה הודעה לעליון שאתם גוררים רגליים ולא מוכנים לעשות את זה

דוד ביטן:  זה המצב, אז תחליטו, בסדר? אם לא, תהיה הודעה מטעם ועדת הכלכלה

דוד ביטן:  אני לא מציע לכם שזה מה שיקרה, כי ארבע שנים זה די והותר לצורך העניין הזה, בסדר? אז חבל על הדיון

דוד ביטן:       נכנסו אלי ממשרד הכלכלה, הסבירו לי, זה לפי סכומים

דוד ביטן:  לא

דוד ביטן:  אתם רוצים החרגה בתאריכים? אני חושב שאפשר לתת אותה

דוד ביטן:  במקום 30 יום שיהיה במערכת הבריאות 45 יום, 50 יום, אבל פלאט על הכול, לא אלה שחייבים 20 שקל יקבלו ככה

דוד ביטן:  לא

דוד ביטן:  צריכים לגמור את זה

דוד ביטן:  הנושא הזה של חובות למערכת הבריאות לא ייגמרו בחיים

דוד ביטן:  תמיד יהיו חובות לקופות חולים ולכל העולם

דוד ביטן:       בבקשה, היועץ המשפטי

איתי עצמון: כן, אני רוצה להשלים את הדברים שאמר יושב-ראש הוועדה וקצת לסקור בפני חברי הוועדה את התהליך שהיה בכנסת הקודמת

איתי עצמון:  לאחר עיכובים רבים כפי שאמר היושב-ראש, הוועדה קיבלה תקנות של שלושה שרים ואלה תקנות של שרי האוצר, הבריאות והכלכלה שאמורות להחיל את חוק מוסר תשלומים לספקים על מערכת הבריאות

איתי עצמון:  התקנות הוגשו באוקטובר 2021 בנוסח מצומצם שלפיו הוראות החוק הוחלו על נותני שירותים רפואיים ומוסדות בריאות מסוימים, והוחרגו משם, כלומר לא נכללו שם למשל רופאים, פסיכולוגים, יבואני ציוד רפואי, ובעיקר לא נקבע איזשהו מתווה הדרגתי צופה פני עתיד להרחבה לאחר מכן, כלומר הגישו לנו רשימה מצומצמת ותו לא

איתי עצמון:       הוועדה הביעה התנגדות להסדר הזה ובדיון ב-8 בנובמבר 2021 נציגי הממשלה נשלחו לערוך בחינה נוספת ולבחון הרחבה של הרשימה של מוסדות הבריאות שעליהם יחולו הוראות החוק

איתי עצמון:  לאחר כמה תזכורות, רק ביוני 2022 קיבלנו תקנות מתוקנות

איתי עצמון:  הם הרחיבו קצת, כלומר הם לקחו בחשבון חלק מההערות שנשמעו בוועדה

איתי עצמון:  החילו את החוק גם על יבואני ציוד רפואי בהיקף התקשרות של עד חצי מיליון שקלים וכן על פסיכולוגים, אבל ההסדר - - - לא צופה פני עתיד

איתי עצמון:       ביולי 2022 הוועדה אישרה את התקנות אבל כן קבעה מתווה מדורג

איתי עצמון:  בשלוש השנים הראשונות הוראות החוק יחולו על אותה רשימה שהממשלה הביאה, ולאחר שלוש שנים אמור המתווה המצומצם להתרחב כך שלמעשה החוק אמור לחול על כל מערכת הבריאות

איתי עצמון:  לצערי הרב לא כל השרים המוסמכים חתמו על התקנות ולכן הן לא נכנסו לתוקף

דוד ביטן: אז הנה ההחלטה שאנחנו רוצים

דוד ביטן:  אין צורך בדיון

דוד ביטן:  אני מפסיק את הישיבה

דוד ביטן:      ההחלטה היא כזאת: תוך 30 יום משרדי הממשלה יציגו לנו תקנות שיכללו לא שוטף פלוס 30, שיהיה שוטף פלוס 45, זה על כלל הבריאות ולא לפי סכומים

דוד ביטן:  והיה ולא יציגו תוך 30 יום, אני מבקש ממך היועץ המשפטי להכין תגובה לבית המשפט העליון, מאוד חריפה, על התנהלות משרדי הממשלה בעניין הזה ונראה מה בית המשפט העליון יחליט

גאיה עפר: כבוד היו"ר, אני מבקשת להתייחס, ממשרד האוצר

דוד ביטן: סיימנו את הישיבה

דוד ביטן:  אחרי שהיועץ ידבר אנחנו נצביע על ההחלטה והישיבה תסתיים

גאיה עפר: כבוד היו"ר, לתקנות בנוסח שציינת יש עלות תקציבית בהיקף של 4 מיליארד שקלים

דוד ביטן: אני גמרתי

דוד ביטן:  אתם צריכים להתבייש שארבע שנים אתם מוחרגים

דוד ביטן:  על מה אתם מוחרגים? למה? בגלל שמשרדי הממשלה יותר טובים מהעסקים? על מה אתם מוחרגים? זה בושה וחרפה פשוט לבוא ולהגיד שלקופות חולים יש חובות

דוד ביטן:  תמיד יהיה להם חובות כי אתם לא נותנים להם את הכסף שמגיע להם, אז תמיד יהיה להם חובות, אז מה אתם רוצים? אני לא מבין

גאיה עפר: מערכת הבריאות הוחרגה מטעמים נוספים

דוד ביטן: בסדר, אין בעיה

דוד ביטן:  קיבלתם בקורונה עשרות מיליארדים

איתי עצמון: לגבי המועד, אני חושב שכדאי לתת עוד קצת זמן מכיוון שמדובר על שרים חדשים

דוד ביטן: אוקיי, 45 יום

דוד ביטן:  יש התנגדות להחלטה? זאת ההחלטה

דוד ביטן:       תודה רבה, הישיבה הסתיימה